(สำเนา)

**รายงานการประชุมสภาองค์การบริหารส่วนตำบลสันทราย**

**สมัยสามัญ ที่ 1 ครั้งที่ ๑ ประจำปี พ.ศ.๒๕๖๓**

**วันศุกร์ ที่ 14 เดือนกุมภาพันธ์ พ.ศ.๒๕๖๓ เวลา ๐๙.๐๐ น.**

**ณ ห้องประชุมองค์การบริหารส่วนตำบลสันทราย**

ผู้มาประชุม

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| ๑ | นายขวัญชัย สุวรรณปัญญา | ประธานสภาฯ |
| ๒ | นายสมบูรณ์ ปัญญาธิ | รองประธานสภาฯ |
| ๓ | นายอัครินทร์หัตถสาร | เลขานุการสภา อบต.สันทราย |
| 4 | นายบุญส่ง สันทะบุตร | สมาชิกสภา อบต.สันทราย หมู่ที่ 2 |
| ๕ | นายสนั่น จี๋มะลิ | สมาชิกสภา อบต.สันทราย หมู่ที่ 7 |
| ๖ | นายทรงเดช สุตินกาศ | สมาชิกสภา อบต.สันทราย หมู่ที่ 3 |
| ๗ | นางสาวทิพย์วัลย์ เกเย็น | สมาชิกสภา อบต.สันทราย หมู่ที่ 6 |
| ๘ | นายศรีหมื่น ขันจันแสง | สมาชิกสภา อบต.สันทราย หมู่ที่ 8 |
| ๙ | นายสมบูรณ์ คำหล้าทราย | สมาชิกสภา อบต.สันทราย หมู่ที่ 8 |
| ๑๐ | นายพร จันทาพูน | สมาชิกสภา อบต.สันทราย หมู่ที่ 3 |
| ๑๑ | นายนรินทร์ จันปุก | สมาชิกสภา อบต.สันทราย หมู่ที่ 7 |
| ๑๒ | นายสุนทร ปงกันมูล | สมาชิกสภา อบต.สันทราย หมู่ที่ 5 |
| 13 | นายอำนวย แก้วแจ้ | สมาชิกสภา อบต.สันทราย หมู่ที่ 9 |

ผู้เข้าร่วมประชุม

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| ๑ | นายวินัย ลาคำ | ผู้อำนวยกองการศึกษา ศาสนาและวัฒนธรรม |
| ๒ | นายภรณ์ณภัส อุดด้วง | นักวิเคราะห์นโยบายและแผนปฏิบัติการ |
| ๓ | นางสุธาวรรณ คำแสน | รองปลัดองค์การบริหารส่วนตำบลสันทราย |
| ๔ | นายภูเจตน์ สุริยะไชย | นายช่างโยธาชำนาญงาน |
| ๕ | นางสาวพิมพ์สุชา อินต๊ะสิน | หัวหน้าสำนักปลัด อบต. |
| ๖ | นางวิยะดา อุตตะมัง | ผู้อำนวยการกองคลัง |
| 7 | นายพรสุรพงษ์ จอมจักร | ผู้ช่วยผู้ใหญ่บ้านหมู่ที่ 6 |
| 8 | นางธัญญกช ธรรมตาล | นักจัดการงานทั่วไปชำนาญการ |
| 9 | นางธญพร อุดด้วง | เจ้าพนักงานธุรการชำนาญงาน |

เมื่อที่ประชุมพร้อมและครบองค์ประชุม นายขวัญชัย สุวรรณปัญญา ประธานสภาองค์การบริหารส่วนตำบลสันทราย ได้กล่าวเปิดประชุม และดำเนินการประชุมตามระเบียบวาระ ดังนี้

**ระเบียบวาระที่ ๑ เรื่องที่ประธานแจ้งที่ประชุมทราบ**

ประธานสภาฯ **๑.๑ แจ้งประกาศประกาศองค์การบริหารส่วนตำบลสันทราย** เรื่อง เรียกประชุมสภาองค์การบริหารส่วนตำบลสันทราย สมัยสามัญที่ ๑ ประจำปี พ.ศ.๒๕๖๓

ตามที่สภาองค์การบริหารส่วนตำบลสันทราย ได้มีมติในการประชุมสมัยสามัญที่ ๑ ประจำปี ๒๕๖๓ เมื่อวันที่ ๑๔ กุมภาพันธ์ ๒๕๖๒ กำหนดสมัยประชุมสามัญที่ ๑ ประจำปี ๒๕๖๓ ไว้ตั้งแต่วันที่ ๑ กุมภาพันธ์ ๒๕๖๓ เป็นต้นไป มีกำหนดไม่เกิน ๑๕ วัน นั้น

บัดนี้ มีความจำเป็นจะต้องประชุมสภาองค์การบริหารส่วนตำบล เพื่อกำหนดสมัยประชุมสามัญประจำปี พ.ศ.๒๕๖๓ และพิจารณาข้อราชการอื่น ๆ ที่เกี่ยวข้อง ดังนั้น อาศัยอำนาจตามมาตรา ๕๔ แห่งพระราชบัญญัติสภาตำบล และองค์การบริหารส่วนตำบล พ.ศ.๒๕๓๗ (และที่แก้ไขเพิ่มเติมถึงฉบับที่ ๖ พ.ศ.๒๕๕๒) ประกอบข้อ ๒๒ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ จึงประกาศเรียกประชุมสภาองค์การบริหารส่วนตำบลสันทราย สมัยสามัญที่ ๑ ประจำปี พ.ศ.๒๕๖๓ ตั้งแต่วันที่ ๑ กุมภาพันธ์ ๒๕๖๓ เป็นต้นไป มีกำหนด ๑๕ วัน จึงประกาศมาให้ทราบโดยทั่วกันประกาศ ณ วันที่๒๗ เดือน มกราคม พ.ศ. ๒๕๖๓

**ระเบียบวาระที่ ๒** **เรื่องรับรองรายงานการประชุม** สมัยวิสามัญที่ ๑ ครั้งที่ ๑ ประจำปี พ.ศ.๒๕๖๓ (เมื่อวันที่ ๙มกราคม ๒๕๖๓)

ประธานฯ - ขอให้สมาชิกสภาฯ ได้ตรวจดูสำเนารายงานการประชุม

ที่ประชุม - มีมติรับรองรายงานการประชุม จำนวน ๑๑ เสียง งดออกเสียง ๑ เสียง

**ระเบียบวาระที่ ๓ เรื่องกระทู้ถาม**

- ไม่มี

**ระเบียบวาระที่ ๔** **เรื่องเสนอเพื่อทราบ**

๔.๑ รายงานสถานะทางการเงิน การคลัง และผลการดำเนินงาน ประจำปีงบประมาณ ๒๕๖๓ ไตรมาสที่ ๑ (เดือนตุลาคม – ธันวาคม ๒๕๖๒)

ประธานฯ - ขอให้ผู้อำนวยการคลังชี้แจงรายละเอียดต่อที่ประชุม

นางวิยะดา อุตตะมัง - ขอรายงานสถานะการเงิน การคลัง และผลการดำเนินงานประจำปี

(ผู้อำนวยการกองคลัง) งบประมาณ 2563 ดังนี้

-๓-

ที่ประชุม - รับทราบ

4.2 รายงานรายละเอียดประกอบการใช้จ่ายเงินสะสม ประจำปีงบประมาณ

พ.ศ.๒๕๖๓

ประธานฯ - ขอให้ผู้อำนวยการคลังชี้แจงรายละเอียดต่อที่ประชุม

นางวิยะดา อุตตะมัง - ขอรายงานรายละเอียดประกอบการใช้จ่ายเงินสะสม ประจำปีงบประมาณ

(ผู้อำนวยการกองคลัง) พ.ศ.๒๕๖๓ ดังนี้

เพื่อให้การใช้จ่ายเงินสะสมขององค์การบริหารส่วนตำบลสันทรายเป็นไปอย่างถูกต้องตามระเบียบและหนังสือสั่งการที่เกี่ยวข้องในการขออนุมัติใช้จ่ายเงินสะสม จึงได้จัดทำรายละเอียดประกอบการขออนุมัติ เพื่อใช้ประกอบการพิจารณาดังรายละเอียดที่แนบมาพร้อมนี้ ทั้งนี้เห็นควรถือปฏิบัติตามระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงินและการตรวจเงินขององค์กรปกครองส่วนท้องถิ่น (ฉบับที่ 4) ข้อ ๘๙ องค์กรปกครองส่วนท้องถิ่นอาจใช้จ่ายเงินสะสมได้โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

(1)ให้กระทำได้เฉพาะกิจการซึ่งซึ่งอยู่ในอำนาจหน้าที่ขององค์กรปกครองส่วนท้องถิ่นซึ่งเกี่ยวกับด้านบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่น หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด

(2)ได้ส่งสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว

(3)ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปี เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น

(4)เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป

ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว

-๔-

|  |
| --- |
| **แบบรายละเอียดประกอบการขออนุมัติใช้จ่ายเงินสะสม**  **องค์การบริหารส่วนตำบลสันทราย**  **รายงานยอดเงินสะสมที่นำไปใช้ได้คงเหลือ ณ วันที่ 13 กุมภาพันธ์ 2563**  1.หายอดเงินสะสม ณ วันที่ 30 กันยายน 2562 23,062,421.55(ปรากฏตามงบแสดงฐานะการเงิน)  **หัก**บัญชีรายได้ค้างรับ 19,200.00  บัญชีลูกหนี้เงินยืม -  บัญชีลูกหนี้ –ภาษีโรงเรือนและที่ดิน 585.00   * ภาษีบำรุงท้องที่ 12,743.80 * ภาษีป้าย -   บัญชีลูกหนี้เงินยืมเงินทุนเศรษฐกิจชุมชน 160,000.00  บัญชีเงินฝากส่งเสริมอาชีพเกษตรกร -  บัญชีเงินขาดบัญชี - 192,528.80**ยอดเงินสะสมที่นำไปบริหารได้ 22,869,892.75**  2.พิสูจน์ยอดเงินสะสมจากบัญชีเงินสด เงินฝากธนาคารและเงินฝากคลังจังหวัด  ยอดเงินสด เงินฝากธนาคารและเงินฝากคลัง ณ วันที่ 30 กันยายน 2562 36,718,089.25  (ปรากฏตามงบแสดงฐานะการเงิน)  **หัก**บัญชีรายจ่ายค้างจ่าย 635,295.40  บัญชีเงินรับฝากต่างๆ 1,258,224.64  บัญชีเงินเกินบัญชี -  เงินทุนสำรองเงินสะสม 11,954,676.46 13,848,196.50**ยอดเงินสะสมที่นำไปบริหารได้** **22,869,892.75**  **หมายเหตุ**  องค์การบริหารส่วนตำบลสันทรายจะมีเงินสะสมที่จะนำไปบริหารได้ ดังนี้  ยอดเงินสะสมที่นำไปใช้ได้ ณ วันที่ 13 กุมภาพันธ์ 2563 22,869,892.75  **หัก** เงินยืม/จ่ายขาด/รับและลดยอดเงินสะสม ณ วันที่ 1 ต.ค.62 -13 ก.พ.63 3,828.40  เงินสะสมที่อนุมัติแล้วแต่ยังไม่ได้ดำเนินการ -  คงเหลือเงินสะสมที่นำไปบริหารได้ ณ วันที่ 13 เดือนกุมภาพันธ์ พ.ศ. 2563 **22,866,064.35** |

-๕-

**หมายเหตุ** เงินทุนสำรองเงินสะสม ณ วันที่ 13 กุมภาพันธ์ 2563 11,954,676.46

หัก จ่ายเงินทุนสำรองเงินสะสม -

เงินทุนสำรองเงินสะสมที่อนุมัติแล้วแต่ยังไม่ได้ดำเนินการ -

**คงเหลือเงินทุนสำรองเงินสะสม 11,954,676.46**

เงินสะสมที่นำไปบริหารได้ ณ วันที่ 13 เดือนกุมภาพันธ์ พ.ศ. 2563 22,866,064.35

**หัก** สำรองค่าใช้จ่ายด้านบุคลากร ประมาณ 6 เดือน

สำรองค่าใช้จ่ายในการบริหารงานและกรณีที่มีสาธารณภัย10% 5,590,120.00

ของงบประมาณรายจ่ายประจำปี 2,445,400.00

**เงินสะสมที่สามารถนำไปบริหารได้หลังจากสำรองค่าใช้จ่ายแล้ว**

**14,830,544.35**

ที่ประชุม - รับทราบ

**ระเบียบวาระที่ ๕ เรื่องที่เสนอใหม่**

๕.๑ การพิจารณาญัตติการใช้จ่ายเงินสะสม เพื่อดำเนินการตามอำนาจหน้าที่ ประจำปีงบประมาณ พ.ศ.๒๕๖๓

ประธานฯ - ขอให้กองช่างชี้แจงรายละเอียดต่อที่ประชุม

นายอัครินทร์หัตถสาร - ขอชี้แจงโครงสร้างพื้นฐานที่ขอจ่ายขาดเงินสะสม งบประมาณปี พ.ศ.2563

(ปลัด อบต.) ดังรายละเอียดต่อไปนี้ครับ

-7-

ประธานฯ - มีท่านใดจะสอบถามรายละเอียดเพิ่มเติมหรือไม่ เมื่อไม่มีจึงขอมติที่ประชุม

ที่ประชุม - มีมติเห็นชอบ ๑๑ เสียง ไม่เห็นชอบ – เสียง งดออกเสียง ๑ เสียง

๕.๒การพิจารณากำหนดสมัยประชุมสามัญ ประจำปี พ.ศ.๒๕๖๓

ประธานสภาฯ - ตามที่สภาองค์การบริหารส่วนตำบลสันทราย ได้กำหนดสมัยประชุมสามัญสมัยแรกของปี พ.ศ.๒๕๖๓ ไว้ตั้งแต่วันที่ ๑ กุมภาพันธ์ ๒๕๖๓ เป็นต้นไป มีกำหนดไม่เกิน ๑๕ วัน และยังไม่ได้กำหนดว่าในปี ๒๕๖๓ จะให้มีสมัยประชุมกี่สมัย แต่ละสมัยจะเริ่มเมื่อใด ในวันนี้จึงมีความจำเป็นที่สภาต้องกำหนดสมัยประชุมสามัญ ประจำปี พ.ศ.๒๕๖๓ ไว้เพื่อให้กิจการของสภาองค์การบริหารส่วนตำบลสันทราย เป็นไปด้วยความต่อเนื่อง ถูกต้องเรียบร้อย จึงขอเชิญเลขานุการสภาฯ ชี้แจงระเบียบกฎหมายที่เกี่ยวข้อง

เลขานุการสภาฯ - ตามมาตรา ๕๓ วรรคหนึ่ง แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ แก้ไขเพิ่มเติมถึง (ฉบับที่ ๖) พ.ศ.๒๕๕๒ กำหนดว่าในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลจะกำหนดแต่ต้องไม่เกินสี่สมัยวันเริ่มสมัยประชุมสามัญประจำปีให้สภาองค์การบริหารส่วนตำบลกำหนดวรรคท้าย กำหนดว่า การประชุมสมัยสามัญหนึ่ง ๆ ให้มีกำหนดไม่เกิน ๑๕ วัน แต่ถ้าจะขยายเวลาออกไปอีกจะต้องได้รับอนุญาตจากนายอำเภอ ประกอบข้อ ๒๑ แห่งระเบียบระทรวงมหาดไทยว่าด้วยข้อบังคับการประชุมสภาท้องถิ่นพ.ศ. ๒๕๔๗ (แก้ไขถึงฉบับที่๒พ.ศ. ๒๕๕๔) การกำหนดจำนวนสมัยประชุมสามัญประจำปีระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้นวันเริ่มสมัยประชุมสามัญประจำปีของปีถัดไปและระยะเวลาของสมัยประชุมสามัญประจำปีสมัยแรกของปีถัดไปให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปีโดยให้นำความในข้อ๑๑มาใช้บังคับโดยอนุโลมเมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่นพร้อมทั้งปิดประกาศไว้ในที่เปิดเผยณสำนักงานองค์กรปกครองส่วนท้องถิ่นในกรณีที่ไม่ได้กำหนดสมัยประชุมสามัญประจำปีไว้หรือไม่ได้กำหนดวันเริ่มประชุมสามัญประจำปีสมัยแรกในปีถัดไปไว้หรือมีความจำเป็นต้องเปลี่ยนแปลงสมัยประชุมสามัญประจำปีหรือวันเริ่มสมัยประชุมสามัญประจำปีที่กำหนดไว้แล้วให้ประธานสภาท้องถิ่นนำปรึกษาในสมัยประชุมสามัญประจำปีอื่นหรือในสมัยประชุมวิสามัญก็ได้

ประธานฯ - สอบถามที่ประชุมว่าจะกำหนดสมัยประชุมสามัญ ประจำปี ๒๕๖๓ อย่างไร

นายสมบูรณ์ ปัญญาธิ - กระผมขอเสนอสมัยประชุมสามัญประจำปี ๒๕๖๓ จำนวน ๔ สมัยครับ

(ส.อบต.หมู่ที่ ๖)

ประธานฯ - มีท่านใดจะเสนอเป็นอย่างอื่นอีกหรือไม่ เมื่อไม่มีจึงขอมติที่ประชุม

ที่ประชุม - มีมติเห็นชอบให้กำหนดสมัยประชุมสามัญประจำปี ๒๕๖๓ จำนวน ๔ สมัย ด้วยคะแนนเสียง ๑๐ เสียง งดออกเสียง ๑ เสียง

-8-

นายพร จันทาพูน - กระผมขอเสนอ สมัยสามัญที่ ๒ ตั้งแต่วันที่ ๑ พฤษภาคม ๒๕๖๓ เป็นต้นไป

(ส.อบต.หมู่ที่ ๓) มีกำหนดไม่เกิน ๑๕ วัน

สมัยสามัญที่ ๓ ตั้งแต่วันที่ ๑ สิงหาคม ๒๕๖๓ เป็นต้นไปมีกำหนดไม่เกิน ๑๕ วัน

สมัยสามัญที่ ๔ ตั้งแต่วันที่ ๑๖ ตุลาคม ๒๕๖๓ เป็นต้นไป มีกำหนดไม่เกิน ๑๕ วัน

ประธานฯ - มีท่านใดจะเสนอการกำหนดสมัยประชุมสามัญ ประจำปี ๒๕๖๓ เพิ่มเติมอีกครับ เมื่อไม่มีจึงขอมติที่ประชุมในการกำหนดสมัยประชุมประจำปี พ.ศ.๒๕๖๓

ที่ประชุม - มีมติจำนวน ๑๐ เสียง งดออกเสียง ๑ เสียง กำหนดสมัยประชุม ดังนี้

ปี พ.ศ.๒๕๖๓ กำหนดให้มีสมัยประชุม ๔ สมัย ได้แก่

สมัยสามัญที่ ๒ ตั้งแต่วันที่ ๑ พฤษภาคม ๒๕๖๓ เป็นต้นไปมีกำหนดไม่เกิน ๑๕ วัน

สมัยสามัญที่ ๓ ตั้งแต่วันที่ ๑ สิงหาคม ๒๕๖๓ เป็นต้นไปมีกำหนดไม่เกิน ๑๕ วัน

สมัยสามัญที่ ๔ ตั้งแต่วันที่ ๑๖ ตุลาคม ๒๕๖๓ เป็นต้นไป มีกำหนดไม่เกิน ๑๕ วัน

ประธานฯ - ขอให้ที่ประชุมพิจารณากำหนดสมัยประชุมสามัญประจำปีของปีถัดไป

ที่ประชุม - มีมติให้วันเริ่มประชุมสมัยสามัญประจำปีสมัยแรกของปีถัดไป (พ.ศ.๒๕๖๔) ตั้งแต่วันที่ ๑ กุมภาพันธ์ ๒๕๖๔ เป็นต้นไป มีกำหนดไม่เกิน ๑๕ วัน

๕.๓ การพิจารณาแก้ไขเปลี่ยนแปลงคำชี้แจงงบประมาณในหมวดค่าครุภัณฑ์ ที่ดินและสิ่งก่อสร้าง

ประธานฯ - ได้มอบหมายให้นักวิเคราะห์นโยบายและแผนฯชี้แจงรายละเอียดต่อที่ประชุม

(นายภรณ์ณภัส อุดด้วง) เรียนท่านประธานสภา อบต.สันทราย ท่านรองประธาน อบต.สันทรายท่านปลัดปฏิบัติหน้าที่นายกอบต.สันทราย และท่านสมาชิกสภาอบต.สันทรายทุกหมู่บ้าน ตามที่องค์การบริหารส่วนตำบลสันทราย ได้ตราข้อบัญญัติงบประมาณรายจ่ายประจำปีงบประมาณ พ.ศ.๒๕๖๓ ตามความในพระราชบัญญัติสภาตำบลและองค์การบริหารส่วนตำบล พ.ศ.๒๕๓๗แก้ไขเพิ่มเติมถึง (ฉบับที่ ๖) พ.ศ.๒๕๕๒ มาตรา ๗๑ โดยความเห็นชอบของสภาองค์การบริหารส่วนตำบลสันทราย และโดยอนุมัติของนายอำเภอแม่จัน นายกองค์การบริหารส่วนตำบลสันทรายได้ประกาศใช้ เมื่อวันที่ ๒๖ กันยายน พ.ศ.๒๕๖๒ แล้วนั้น

ข้อเท็จจริงสำหรับการขอขออนุมัติแก้ไขเปลี่ยนแปลงคำชี้แจงงบประมาณรายจ่ายในหมวดครุภัณฑ์ที่ดินและสิ่งก่อสร้าง ในครั้งนี้ก็ด้วยสาเหตุที่การระบุคำชี้แจงงบประมาณตามข้อบัญญัติงบประมาณรายจ่ายประจำปีงบประมาณ พ.ศ.

-๙-

๒๕๖๓ องค์การบริหารส่วนตำบลสันทราย แผนงานบริหารงานทั่วไป งานบริหารทั่วไป งบลงทุน หมวดค่าครุภัณฑ์ ประเภทครุภัณฑ์สำนักงาน จัดซื้อพัดลมติดผนัง ได้ตั้งงบประมาณไว้ ๕,๔๐๐ บาทได้ระบุคำชี้แจงรายละเอียดประกอบงบประมาณรายจ่ายตามแผนงานดังกล่าวข้างต้นไม่ชัดเจนและเกินความจำเป็นในการใช้งานดังนั้น เพื่อให้การดำเนินการเป็นไปด้วยความเรียบร้อยเป็นไปตามขั้นตอนของระเบียบกฎหมาย จึงขออนุมัติ แก้ไขเปลี่ยนแปลงคำชี้แจงงบประมาณรายจ่าย ประจำปี พ.ศ. ๒๕๖๓ แผนงานการบริหารงานทั่วไป งานบริหารทั่วไป งบลงทุน หมวดค่าครุภัณฑ์ ครุภัณฑ์สำนักงาน จัดซื้อพัดลมติดผนัง จำนวนเงินงบประมาณที่ตั้งไว้ ๕,๔๐๐ บาท โดยแก้ไขคำชี้แจงรายละเอียดประกอบงบประมาณ ดังนี้

**คำชี้แจงรายละเอียดประกอบงบประมาณเดิม**

- เพื่อจัดซื้อพัดลมโคจรติดผนัง จำนวน ๓ ตัว จุดติดตั้งบริเวณอาคารสำนักงาน โดย

มีคุณสมบัติทั่วไปดังนี้

๑. เป็นพัดลมโคจรติดผนัง ๓ใบพัด ขนาด ๑๘นิ้ว พร้อมติดตั้ง

๒. ปรับแรงลมได้ ๓ระดับ/ปรับส่าย ซ้าย-ขวา และหยุดส่าย โดยระบบทั้งหมด

ควบคุมด้วยรีโมทคอนโทรล

๓. ผ่านการรับรองคุณภาพและความปลอดภัยจาก สำนักงานมาตรฐาน

ผลิตภัณฑ์อุตสาหกรรม (มอก.)

๔. ประหยัดไฟสูงสุดเบอร์ ๕จากการไฟฟ้าฝ่ายผลิตแห่งประเทศไทย

๕. มอเตอร์แบบเปิด ป้องกันฝุ่นละอองและสิ่งแปลกปลอม

จัดซื้อตามราคาท้องตลาดปัจจุบัน ทั้งนี้ไม่ปรากฏตามมาตรฐานครุภัณฑ์สำนักงบประมาณโดยขอเปลี่ยนแปลงคำชี้แจงรายละเอียดประกอบงบประมาณใหม่ดังนี้

- เพื่อจัดซื้อ**พัดลมติดผนัง** จำนวน ๓ ตัว จุดติดตั้งบริเวณอาคารสำนักงาน โดยมีคุณสมบัติทั่วไปดังนี้

๑. **เป็นพัดลมติดผนัง** ๓ใบพัด **ขนาดไม่น้อยกว่า ๑๘นิ้ว** พร้อมติดตั้ง

๒. ปรับแรงลมได้ ๓ระดับ/ปรับส่าย ซ้าย-ขวา **และหยุดส่ายได้ ด้วยสวิตซ์แบบสายดึง**

๓. ผ่านการรับรองคุณภาพและความปลอดภัยจาก สำนักงานมาตรฐาน

ผลิตภัณฑ์อุตสาหกรรม (มอก.)

๔. ประหยัดไฟสูงสุดเบอร์ ๕จากการไฟฟ้าฝ่ายผลิตแห่งประเทศไทย

-๑๐-

๕. มอเตอร์แบบปิด ป้องกันฝุ่นละอองและสิ่งแปลกปลอม

จัดซื้อตามราคาท้องตลาดปัจจุบัน ทั้งนี้ไม่ปรากฏตามมาตรฐานครุภัณฑ์สำนักงบประมาณซึ่งการแก้ไขเปลี่ยนแปลงคำชี้แจงงบประมาณในครั้งนี้ เป็นการแก้ไขเปลี่ยนแปลงในหมวดครุภัณฑ์ ซึ่งเป็นอำนาจอนุมัติของสภาท้องถิ่นตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ.๒๕๔๑ แก้ไขเพิ่มเติมถึง (ฉบับที่ ๒ และ ๓) พ.ศ.๒๕๔๓ ข้อ ๒๙จึงขอให้สภาองค์การบริหารส่วนตำบลสันทรายพิจารณาอนุมัติ

ประธานฯ - มีท่านใดจะสอบถามรายละเอียดเพิ่มเติมหรือไม่ เมื่อไม่มีจึงขอมติที่ประชุม

ที่ประชุม - มีมติเห็นชอบ ๑๑ เสียง ไม่เห็นชอบ – เสียง งดออกเสียง ๑ เสียง

๕.๔การพิจารณาคัดเลือกคณะกรรมการพัฒนาท้องถิ่น

เลขานุการสภาฯ - การคัดเลือกผู้แทนสภาองค์การบริหารส่วนตำบล เพื่อแต่งตั้งเป็นคณะกรรมการ

พัฒนาองค์การบริหารส่วนตำบลสันทรายเป็นไปตามข้อ ๘ แห่งระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติมถึง (ฉบับที่ 3) พ.ศ.2561ที่ระบุว่า ให้ผู้บริหารท้องถิ่นแต่งตั้งคณะกรรมการพัฒนาท้องถิ่น ประกอบด้วย

1. ผู้บริหารท้องถิ่น ประธานกรรมการ
2. รองนายกองค์กรปกครองส่วนท้องถิ่นนั้นทุกคน กรรมการ
3. สมาชกสภาท้องถิ่นที่สภาท้องถิ่นคัดเลือกจำนวนสามคน กรรมการ
4. ผู้ทรงคุณวุฒิที่ผู้บริหารท้องถิ่นคัดเลือกจำนวนสามคน กรรมการ
5. ผู้แทนภาคราชการและ/หรือรัฐวิสาหกิจที่ผู้บริหารท้องถิ่นคัดเลือกจำนวนไม่น้อยกว่าสามคน กรรมการ
6. ผู้แทนประชาคมท้องถิ่นที่ประชาคมท้องถิ่นคัดเลือกจำนวนไม่น้อยกว่าสามคนแต่ไม่เกินหกคน กรรมการ
7. ปลัดองค์กรปกครองส่วนท้องถิ่น กรรมการและเลขานุการ
8. หัวหน้าส่วนราชการบริหารที่มีหน้าที่จัดทำแผน ผู้ช่วยเลขานุการ

กรรมการตามข้อ ๘ (๓) (๔) (๕) และ (๖)ให้มีวาระอยู่ในตำแหน่งคราวละสี่ปีและอาจได้รับการคัดเลือกอีกได้ ซึ่งกรรมการมีหน้าที่ดังนี้คือ

๑.การกำหนดแนวทางการพัฒนา โดยพิจารณาจาก

๑.๑ อำนาจหน้าที่ของ อปท. โดยเฉพาะอำนาจหน้าที่ที่มีผลกระทบต่อประโยชน์สุขของประชาชน

๑.๒ ภารกจิถ่ายโอนตามกฎหมายกำหนดแผนและขั้นตอนการกระจายอำนาจ

-๑๑-

๑.๓ ยุทธศาสตร์การพัฒนาประเทศ กลุ่มจังหวัด และจังหวัด โดยให้เน้นดำเนินการในยุทธศาสตร์ที่สำคัญและมีผลต่อประชาชนโดยตรง

๑.๔ กรอบนโยบาย ทิศทาง แนวทางการพัฒนาขององค์กรปกครองส่วนท้องถิ่นในเขตจังหวัด

๑.๕ นโยบายของผู้บริหารท้องถิ่นที่แถลงต่อสภาท้องถิ่น

๑.๖ แผนชุมชน

ในการนำประเด็นข้างต้นมาจัดทำแผนพัฒนา ให้องค์กรปกครองส่วนท้องถิ่นคำนึงถึงสถานการณ์คลังของท้องถิ่น และความจำเป็นเร่งด่วนที่ต้องดำเนินการมาพิจารณาประกอบด้วย

๒. ร่วมจัดทำร่างแผนพัฒนา เสนอแนะแนวทางพัฒนาและแก้ไขปัญหาเกี่ยวกับการจัดทำร่างแผนพัฒนา

๓. พิจารณาร่างแผนพัฒนาและร่างแผนการดำเนินงาน

๔. ให้ความเห็นชอบร่างข้อกำหนดขอบข่ายและรายละเอียดของงานตามข้อ ๑๙ (๒)

๕. พิจารณาให้ข้อคิดเห็นการติดตามประเมินผลและประเมินผลแผนพัฒนา

๖. แต่งตั้งที่ปรึกษา คณะอนุกรรมการหรือ คณะทำงานอื่น เพื่อช่วยเหลืองานตามที่เห็นสมควร

๗. ในกรณี อบต. ให้คณะกรรมการพัฒนา อบต.มีหน้าที่ ประสานกับประชาคมหมู่บ้านในการรวบรวม วิเคราะห์ปัญหา ความต้องการของประชาชนในท้องถิ่นและจัดทำเป็นโครงการหรือกิจกรรมเพื่อประกอบในการจัดทำแผนฯ สำหรับขั้นตอนการคัดเลือกคณะกรรมการฯ ขอเชิญท่านประธานสภาฯ ดำเนินการต่อไป

ประธานฯ - ได้ดำเนินการเลือกคณะกรรมการพัฒนาองค์การบริหารส่วนตำบลสันทราย โดยให้สมาชิกสภาองค์การบริหารส่วนตำบลสันทรายเสนอผู้สมควรดำรงตำแหน่ง และให้มีผู้รับรองอย่างน้อย ๒ คน

นายสมบูรณ์ คำหล้าทราย - ขอเสนอชื่อนายบุญส่ง สันทะบุตร สมาชิกสภาองค์การบริหารส่วนตำบล(ส.อบต.หมู่ที่ ๘) สันทราย หมู่ที่ ๒ เป็นกรรมการพัฒนาองค์การบริหารส่วนตำบลสันทราย คนที่ ๑

ซึ่งมีผู้รับรอง ประกอบด้วย

๑. นายพรจันทาพูน สมาชิกสภา อบต.สันทราย หมู่ที่ ๓

๒. นายอำนวยแก้วแจ้ สมาชิกสภา อบต.สันทราย หมู่ที่ ๙

-๑๒-

ประธานฯ - ได้สอบถามที่ประชุมว่ามีสมาชิกสภาองค์การบริหารส่วนตำบลสันทรายจะเสนอชื่อผู้สมควรดำรงตำแหน่งคณะกรรมการพัฒนาองค์การบริหารส่วนตำบลสันทราย คนที่ ๑ เพิ่มเติมอีกหรือไม่เมื่อไม่มีผู้ใดจะเสนอชื่อเพิ่มเติมอีกจึงขอมติที่ประชุม

ที่ประชุม - มีมติเห็นชอบ ๑๑ เสียง งดออกเสียง ๑ เสียง

ประธานฯ - ขอให้ที่ประชุมเสนอชื่อคณะกรรมการ คนที่ ๒

นายศรีหมื่นขันจันแสง - ขอเสนอชื่อนายสนั่นจี๋มะลิ สมาชิกสภาองค์การบริหารส่วนตำบล (ส.อบต.หมู่ที่ ๘) สันทราย หมู่ที่ ๗ เป็นคณะกรรมการพัฒนาองค์การบริหารส่วนตำบลสันทราย

คนที่ ๒ ซึ่งมีผู้รับรอง ประกอบด้วย

๑. นายสุนทร ปงกันมูล สมาชิกสภา อบต.สันทราย หมู่ที่ ๕

๒. นายนรินทร์ จันปุก สมาชิกสภา อบต.สันทราย หมู่ที่ ๗

ประธานฯ - ได้สอบถามที่ประชุมว่ามีสมาชิกสภาองค์การบริหารส่วนตำบลสันทรายจะเสนอชื่อ

ผู้สมควรดำรงตำแหน่งคณะกรรมการพัฒนาองค์การบริหารส่วนตำบลสันทราย คนที่ ๒ เพิ่มเติมอีกหรือไม่ เมื่อไม่มีผู้ใดจะเสนอชื่อเพิ่มเติมอีกจึงขอมติที่ประชุม

ที่ประชุม - มีมติเห็นชอบ ๑๑ เสียง งดออกเสียง ๑ เสียง

ประธานฯ - ขอให้ที่ประชุมเสนอชื่อคณะกรรมการ คนที่ ๓

นายอำนวยแก้วแจ้ -ขอเสนอชื่อนางสาวทิพย์วัลย์ เกเย็น สมาชิกสภาองค์การบริหารส่วน

(ส.อบต.หมู่ที่ ๙) ตำบลสันทราย หมู่ที่ ๖ เป็นคณะกรรมการพัฒนาองค์การบริหารส่วนตำบลสันทราย คนที่ ๓ ซึ่งมีผู้รับรอง ประกอบด้วย

๑. นายทรงเดชสุตินกาศ สมาชิกสภา อบต.สันทราย หมู่ที่ ๓

๒. นายสมบูรณ์ปัญญาธิ สมาชิกสภา อบต.สันทราย หมู่ที่ ๖

ประธานฯ - ได้สอบถามที่ประชุมว่ามีสมาชิกสภาองค์การบริหารส่วนตำบลสันทรายจะเสนอชื่อ

ผู้สมควรดำรงตำแหน่งคณะกรรมการพัฒนาองค์การบริหารส่วนตำบลสันทราย คนที่ ๓ เพิ่มเติมอีกหรือไม่ เมื่อไม่มีผู้ใดจะเสนอชื่อเพิ่มเติมอีกจึงขอมติที่ประชุม

ที่ประชุม - มีมติเห็นชอบ ๑๑ เสียง งดออกเสียง ๑ เสียง

ประธานฯ - ไม่มีผู้ใดจะเสนอชื่อเพิ่มเติมอีกจึงประกาศว่า

1. นายบุญส่ง สันทะบุตร ส.อบต.หมู่ที่ ๒
2. นายสนั่น จี๋มะลิ ส.อบต.หมู่ที่ ๗
3. นางสาวทิพย์วัลย์ เกเย็น ส.อบต.หมู่ที่ ๖

เป็นผู้ได้รับการคัดเลือกให้ดำรงตำแหน่งคณะกรรมการพัฒนาองค์การบริหารส่วนตำบลสันทราย

ที่ประชุม - มีมติเห็นชอบ จำนวน ๑๑ เสียง งดออกเสียง ๑ เสียง

-๑๓-

๕.๕การคัดเลือกคณะกรรมการติดตามและประเมินผลแผนพัฒนาองค์การบริหารส่วนตำบลสันทราย

เลขานุการสภาฯ - ชี้แจงรายละเอียดตามข้อ ๒๘ แห่งระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.๒๕๔๘ และที่แก้ไขเพิ่มเติมถึง (ฉบับที่ 3)พ.ศ.2561ระบุว่า ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย

(๑) สมาชิกสภาท้องถิ่นที่สภาท้องถิ่นคัดเลือกจำนวนสามคน

(๒) ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน

(๓) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน

(๔) หัวหน้าส่วนการบริหารที่คัดเลือกกันเองจำนวนสองคน

(๕) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน

โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการ และกรรมการอีกหนึ่งคนทำหน้าที่เลขานุการของคณะกรรมการ๘กรรมการตามข้อ (1)(2)(3)(4) และ(5)ให้มีวาระอยู่ในตำแหน่งคราวละสี่ปี และอาจได้รับการคัดเลือกอีกก็ได้

ประธานฯ - ได้ดำเนินการเลือกคณะกรรมการติดตามและประเมินแผนพัฒนาองค์การบริหารส่วนตำบลสันทราย โดยให้สมาชิกสภาองค์การบริหารส่วนตำบลสันทรายเสนอผู้สมควรดำรงตำแหน่ง และให้มีผู้รับรองอย่างน้อย ๒ คน

นางสาวทิพย์วัลย์ เกเย็น - ขอเสนอชื่อนายอำนวย แก้วแจ้ สมาชิกสภาองค์การบริหารส่วน

(ส.อบต.หมู่ที่ ๖) ตำบลสันทราย หมู่ที่ ๙ เป็นคณะกรรมการติดตามและประเมินแผนพัฒนาองค์การบริหารส่วนตำบลสันทราย คนที่ ๑ ซึ่งมีผู้รับรอง ประกอบด้วย

๑. นายพร จันทาพูน สมาชิกสภาอบต.สันทราย หมู่ที่ ๓

๒. นายสมบูรณ์คำหล้าทราย สมาชิกสภา อบต.สันทราย หมู่ที่ ๘

ประธานฯ - ได้สอบถามที่ประชุมว่ามีสมาชิกสภาองค์การบริหารส่วนตำบลสันทรายจะเสนอชื่อผู้สมควรดำรงตำแหน่งคณะกรรมการติดตามและประเมินแผนพัฒนาองค์การบริหารส่วนตำบลสันทราย คนที่ ๑ เพิ่มเติมอีกหรือไม่ เมื่อไม่มีผู้ใดจะเสนอชื่อเพิ่มเติมอีกจึงขอมติที่ประชุม

ที่ประชุม - มีมติเห็นชอบ ๑๑ เสียง งดออกเสียง ๑ เสียง

ประธานฯ - ขอให้ที่ประชุมเสนอชื่อคณะกรรมการ คนที่ ๒

-๑๔-

นายบุญส่ง สันทะบุตร - ขอเสนอชื่อนายขวัญชัย สุวรรณปัญญา สมาชิกสภาองค์การบริหารส่วนตำบล

(ส.อบต.หมู่ที่ ๒) สันทรายหมู่ที่ ๕ เป็นคณะกรรมการพัฒนาองค์การบริหารส่วนตำบลสันทราย

คนที่ ๒ ซึ่งมีผู้รับรอง ประกอบด้วย

๑. นายสนั่น จี๋มะลิ สมาชิกสภา อบต.สันทราย หมู่ที่ ๗

๒. นางสาวทิพย์วัลย์ เกเย็น สมาชิกสภา อบต.สันทราย หมู่ที่ ๖

ประธานฯ - ได้สอบถามที่ประชุมว่ามีสมาชิกสภาองค์การบริหารส่วนตำบลสันทรายจะเสนอชื่อผู้สมควรดำรงตำแหน่งคณะกรรมการติดตามและประเมินแผนพัฒนาองค์การบริหารส่วนตำบลสันทราย คนที่ ๒ เพิ่มเติมอีกหรือไม่ เมื่อไม่มีผู้ใดจะเสนอชื่อเพิ่มเติมอีกจึงขอมติที่ประชุม

ที่ประชุม - มีมติเห็นชอบ ๑๑ เสียง งดออกเสียง ๑ เสียง

ประธานฯ - ขอให้ที่ประชุมเสนอชื่อคณะกรรมการ คนที่ ๓

นายทรงเดช สุตินกาศ - ขอเสนอชื่อนายสมบูรณ์ ปัญญาธิ สมาชิกสภาองค์การบริหารส่วนตำบลสันทราย

(ส.อบต.หมู่ที่ ๓) หมู่ที่ ๖ เป็นคณะกรรมการติดตามและประเมินแผนพัฒนาองค์การบริหารส่วนตำบลสันทราย คนที่ ๓ ซึ่งมีผู้รับรอง ประกอบด้วย

๑. นายนริน จันทร์ปุก สมาชิกสภา อบต.สันทราย หมู่ที่ ๗

๒. นายบุญส่ง สันทะบุตร สมาชิกสภา อบต.สันทราย หมู่ที่ ๒

ประธานฯ - ได้สอบถามที่ประชุมว่ามีสมาชิกสภาองค์การบริหารส่วนตำบลสันทรายจะเสนอชื่อผู้สมควรดำรงตำแหน่งคณะกรรมการติดตามและประเมินแผนพัฒนาองค์การบริหารส่วนตำบลสันทราย คนที่ ๓ เพิ่มเติมอีกหรือไม่ เมื่อไม่มีผู้ใดจะเสนอชื่อเพิ่มเติมอีกจึงขอมติที่ประชุม

ที่ประชุม - มีมติเห็นชอบ ๑๑ เสียง งดออกเสียง ๑ เสียง

ประธานฯ - ไม่มีผู้ใดจะเสนอชื่อเพิ่มเติมอีกจึงประกาศว่า

1. นายอำนวย แก้วแจ้ ส.อบต.หมู่ที่ ๙
2. นายขวัญชัย สุวรรณปัญญา ส.อบต.หมู่ที่ ๕
3. นายสมบูรณ์ ปัญญาธิ ส.อบต.หมู่ที่ ๖

เป็นผู้ได้รับการคัดเลือกให้ดำรงตำแหน่งคณะกรรมการติดตามและประเมินแผนพัฒนาองค์การบริหารส่วนตำบลสันทราย

ที่ประชุม - มีมติเห็นชอบ จำนวน ๑๑ เสียง งดออกเสียง ๑ เสียง

-๑๕-

**ระเบียบวาระที่ ๖ เรื่องอื่นๆ**

ประธานฯ - มีท่านใดจะเสนอเรื่องอื่นอีกหรือไม่ เมื่อไม่มีจึงกล่าวขอบคุณและปิดประชุมเวลา ๑๕.๑๐ น.

(ลงชื่อ) อัครินทร์หัตถสาร ผู้บันทึกการประชุม

( นายอัครินทร์หัตถสาร )

เลขานุการสภาองค์การบริหารส่วนตำบลสันทราย

คณะกรรมการตรวจรายงานการประชุม ได้ตรวจรายงานการประชุมสภาองค์การบริหารส่วนตำบลสันทรายสมัยประชุมสามัญ สมัยที่ 1ครั้งที่ 1 /2563เมื่อวันพฤหัสบดีที่ 14พฤษภาคม พ.ศ. 2563ถูกต้องเรียบร้อยแล้วจึงลงลายมือชื่อไว้เป็นหลักฐาน

(ลงชื่อ) ประธานกรรมการ

(นายพร จันทาพูน)

(ลงชื่อ) กรรมการ

(นายศรีหมื่น ขันจันแสง)

(ลงชื่อ) กรรมการ/เลขานุการ

(นายบุญส่ง สันทะบุตร)

สภาองค์การบริหารส่วนตำบลสันทราย มีมติรับรองรายงานการประชุม สมัยประชุมสามัญ สมัยที่ 1ครั้งที่ 1 / 2563เมื่อวันที่ 14พฤษภาคม2563

(ลงชื่อ)

(นายขวัญชัย สุวรรณปัญญา)

ประธานสภาองค์การบริหารส่วนตำบลสันทราย